text: ডিবি'র সোর্স শাহীনের দৌরাত্ম্যে জনমনে চরম ক্ষোভ - Mirror Narayanganj
  হোম / Featured / ডিবি'র সোর্স শাহীনের দৌরাত্ম্যে জনমনে চরম ক্ষোভ
  নারায়ণগঞ্জ জেলা গোয়েন্দা সংস্থা (ডিবি)'র সোর্স শাহীনের দৌরাত্ম্যে জনমনে চরম ক্ষোভ দেখা দিয়েছে। ভুক্তভূগীদের অভিযোগ নিরীহ মানুষ কে মাদক দিয়ে ফাঁসানো তার অন্যতম কাজ। এছাড়াও তার ছত্রছায়ায় থেকে তার সহোদর দুই ভাই মহসিন ও সোহেল চালিয়ে যাচ্ছে দেদারসে মাদক ব্যবসা।
  জেলার ফতুল্লা থানাধীন গাবতলি এলাকায় সোর্স শাহীন দীর্ঘদিন ধরে বসবাস করে এই এলাকার জনগনের কাছে সে এক মূর্তমান আতঙ্কে পরিণত হয়েছে। তার ছত্রছায়ায় থেকে তার দুই সহোদর ভাই মহসিন ও সোহেল উক্ত এলাকায় ফেন্সিডিল, ইয়াবা ও হেরোইন এর মত মরন নেশার ব্যাবসা করছে নির্বিঘ্নে বলে এলাকাবাসীর কাছ থেকে গুরুতর অভিযোগ পাওয়া গেছে। আরও অভিযোগ আছে সে নিজেও একজন মাদকসেবী।
  আরও অভিযোগ আছে সে জেলার রুপগঞ্জ,আড়াইহাজার সোনারগাঁও, বন্দর এলাকার চিহ্নিত মাদক ব্যাবসায়ীদের কাছ থেকে নিয়মিত মাসোহারা তুলে আসছেন ডিবি অফিসের নাম করে। দেখার কেউ নেই বলার কেউ নেই। প্রতিবাদ করলেই মাদক দিয়ে ফাঁসিয়ে দেন এই সোর্স। ভুক্তভোগী জনগণ তার দৌরাত্ম্য থেকে মুক্তি পেতে জেলা পুলিশ সুপার এর হস্তক্ষেপ কামনা করছে।